ڤ يرن فم نباج
نُ
ۡ ُۡ
ِ نِإ ِ
ّ
ٱ
:اع هلوق ۡ آ
أ
هتارو ﷲ ةمحرو مكيلع مﻼسلا Soalan : Sy Hairudin bin mohd Isa 0110661986 Sy nak tanya berkenaan kepok kubur... sy ada baca sebuah article binaan-di-atas-kubur Binaan dibolehkan...? Bahan/ meterial yg dibolehkan dan yg tidak dibolehkan? Berlaku bermacam2 pemahaman didalam masyarakat tentang isu ini.. Mohon pencerahan dari pihak ustaz.. Terima kasih هتاكربو ﷲ ةمحرو مﻼسلا مكيلعو Jawapan : Alhamdulillah terima kasih atas pertanyaan tuan, mudah-mudahan kita semua sentiasa dalam naungan rahmat Allah .
Maksud binaan kepok kubur ialah apa sahaja yang dibina di dalam tanah kubur mahupun di atas tanahnya seperti atap, kubah, rumah, masjid, bangku, lantai simen, tambak (dibentengi atau dilingkungi sekeliling kubur itu dengan batu atau simen) dan sebagainya. Tidak kira sama ada binaan tersebut terletak pada ruang liang lahad sahaja, ataupun merangkumi ruang lebih luas daripada itu. Untuk memahaminya lebih jauh, disini kami perincikan beberapa perkara yang berkaitan dengan pembinaan kapok kubur. Antaranya ialah : 1) Dua jenis tanah kubur dan hukum kedua-duanya. a. Tanah kubur di tanah milik persendirian Perbuatan membina sesuatu di atas kubur atau meletakkan kotak kurungan di sekelilingnya atau membuat tembok daripada batu marmar atau seumpamanya (bertujuan untuk mencantikkannya dan sebagai perhiasan), maka hukumnya seperti binaan dan makruh dilakukan jika tanah itu miliknya. b. Tanah kubur di tanah perkuburan musabbalah (tanah yang biasa digunakan untuk mengebumikan mayat di tempat tersebut oleh penduduk kawasan itu, seperti tanah-tanah perkuburan Islam yang disediakan oleh pihak Kerajaan) dan wakaf. Menurut ulama mazhab asy-Syafi'e, hukumnya adalah haram, sekalipun tidak diketahui asal puncanya dan tiada diketahui orang yang mewakafkan atau mensabilkannya. Manakala tanah perkuburan yang diwakafkan bagi perkuburan orang Islam pula, hukumnya adalah sama seperti tanah perkuburan musabbalah iaitu haram, tidak kira sama ada diketahui orang yang mewakafkannya ataupun tidak. 2) Pandangan ulama mazhab asy-Syafi'e, antaranya : a. Imam an-Nawawi dalam kitabnya al-Majmu': Bermaksud : "Sahabat-sahabat kami berkata: "Tiada perbezaan dalam membina binaan itu di antara membina kubah, rumah atau selain keduanya. Kemudian hendaklah diperhatikan, jika tanah perkuburan itu adalah perkuburan musabbalah (tanah perkuburan orang awam) adalah haram ke atasnya berbuat sedemikian; Sahabat-
Sahabat kami berkata lagi: "Dan hendaklah dirobohkan binaan tersebut tanpa ada pertikaian (para sahabat-sahabat kami), jika sekiranya tanah perkuburan itu miliknya sendiri (maka) adalah harus dia membina apa-apa binaan dengan dihukumkan makruh dan tidak dirobohkan (binaan itu)." b. Al-'Allamah al-Syeikh Ibrahim al-Baijuri pula berkata: Bermaksud : "Maka dimakruhkan membina binaan di atas kubur jika binaan itu bukan di tanah perkuburan orang awam. Jika binaan itu di tanah perkuburan orang awam adalah haram hukumnya sama ada binaan itu di atas tanah atau di dalam tanah. Oleh itu adalah wajib ke atas pemerintah meroboh segala binaan-binaan yang terdapat di tanah perkuburan musabbalah bagi tujuan pengkebumian mayat iaitu tanah perkuburan yang telah menjadi kebiasaan penduduk suatu negeri mengkebumikan mayat, kerana ianya menyempitkan mayat-mayat yang lain; dan pengharaman itu tidak ada beza di antara binaan yang berbentuk kubah, rumah, masjid atau selainnya yang di antaranya ialah susunan batu-batu yang biasa (seperti kepok); melainkan yang dikecualikan oleh sebahagian pandangan ulama seperti kubur para nabi, syuhada, orang-orang saleh dan seumpama mereka." 3) Permasaalahan berkaitan binaan di atas kubur: a. Binaan di tanah kubur boleh dirobohkan jika menyalahi syara'. Menurut ulama mazhab asy-Syafie, sekiranya binaan dibuat di atas tanah milik khas persendirian, walaupun hukumnya makruh, binaan itu tidaklah perlu dirobohkan. Bagaimanapun, jika binaan itu dibuat di tanah perkuburan musabbalah dan wakaf, maka menurut pendapat muktamad dalam mazhab asy-Syafi'e, pihak berkuasa atau pemerintah memiliki hak serta autoriti, bahkan wajib merobohkan sebarang binaan di tanah perkuburan musabbalah dan wakaf jika ia bertentangan dengan keizinan syara'. Adapun sebab kenapa membuat binaan di tanah perkuburan musabbalah ini ditegah oleh syara' dan wajib dirobohkan adalah kerana ia menyempitkan tanah perkuburan orang Islam tanpa sebarang maslahat dan keperluan yang diiktiraf oleh syara'. Hakikatnya, setelah mayat itu hancur anggota badan serta tulang-tulangnya, binaan itu tetap sahaja kekal, dan ini sekaligus menyukarkan atau menghalang mayat yang lain untuk
dikebumikan di kawasan tersebut. Ini jelas satu perbuatan menghalang dan mengambil hak orang Islam yang lain yang juga memiliki hak menggunakan tanah perkuburan berkenaan. Mengenai binaan-binaan yang dibuat di tanah perkuburan musabbalah dan wakaf ini, segala tindakan ke atasnya hendaklah diserahkan kepada kebijaksanaan pihak berkuasa atau pemerintah yang memiliki hak serta autoriti sahaja. Jangan pula orang ramai bertindak sesuka hati meroboh atau membuka binaan tersebut kerana dikhuatiri ini boleh menimbulkan pertelingkahan, permusuhan dan sebagainya. b. Binaan di tanah kubur diharuskan apabila tegahan daripada membuat binaan di tanah kubur ini tidak bersifat mutlak. Ada beberapa keadaan yang diizinkan syara' untuk membuat binaan yang munasabah jika terdapat sesuatu hajat keperluan yang diiktiraf oleh syara', antaranya: i. Takut digali oleh pencuri atau binatang. ii. Ditakuti runtuh kerana banjir atau tanah mendap dan seumpamanya. Ini sepertimana tanah perkuburan yang terletak di kaki bukit atau tanah curam yang dikhuatiri tanah-tanahnya itu runtuh. Maka boleh didirikan binaan seperti sekatan tembok umpamanya bagi menghalang dari terjadinya tanah mendap atau runtuh. Dalam keadaan-keadaan seumpama ini, syara' memberikan keizinan untuk membuat binaan yang munasabah dan bersesuaian bagi menjaga maslahat tanah- tanah kubur berkenaan. Bahkan ia boleh menjadi wajib sebagaimana yang disebutkan oleh Imam Ibnu Hajar al-Haitami dalam kitabnya Tuhfah al- Muhtaj. iii. Sebahagian ulama juga memberikan pengecualian daripada tegahan ini jika kubur tersebut adalah kubur para nabi, para sahabat, para syuhada, para wali, orang-orang salih serta yang seumpama mereka. Sebab, perkara ini dapat membantu memakmurkan kubur mereka dengan amalan ziarah serta tabarruk (mengambil berkat) serta menghalang kubur-kubur mereka daripada dibongkar. c. Mengenai peletakkan batu nisan atas kubur.
Segala bentuk binaan yang didirikan di tanah kubur yang tidak ada keperluan atau hajat untuk didirikan padanya adalah ditegah, berlainan dengan batu nisan. Memandangkan kubur terutamanya kubur-kubur di tanah perkuburan awam biasanya diletakkan berhampiran antara satu sama yang lain, ini akan menyukarkan penziarah mengenal kubur ahli keluarga yang ingin diziarahi. Kerana itu, menurut syara', sunat hukumnya meletakkan batu nisan di atas kubur kerana ia merupakan hak yang berkaitan dengan simati di dalam kubur. Demikian merupakan beberapa penjelasan yang dapat kami utarakan pada tuan, mudah-mudahan segala penerangan tersebut dapat dijadikan sebagai panduan pada tuan. Sebelum berakhir, ingin kami kongsikan sebuah hadis : ْن ِم ﱠ ﻻ ِإ ُه ُ َ ط َق نا ُنا َس ٌحي ِ َ ٌن َس َح ْ ل َم َع َع ْ َ تا َم ا ِﻹا ثي ِد َح ا ٌ َ َ َ َ َ َلو ُسَر ﱠن ﱠ ةَر َْر ُ ي ِ أ ْن َع أ هنع ﷲ ر ، ق َد َص ٍث ة َِرا َج ل ِع َو ُي ٌم ﻼ ة َلا " ذ ِإ ذ َ َ ِع و ُب ق ملسو هيلع ﷲ ص ِ ل و ُع ْد َي ٌ ِا َص ٌد ُه " . َ َ ْ َ َ َ ٌ َ ٌ ْ ل َو َو ِه ِب ُع َف َت أ َلا ق Bermaksud : Abu Hurairah bersabda bahawa Rasulullah bersabda: "Apabila seseorang manusia mati, terputus segala perbuatannya kecuali tiga perkara: Amalan sedekah yang berterusan, ilmu yang memberi manfaat pada orang lain, dan seorang anak yang soleh yang mendoakan untuknya. " Maka berasaskan hadis ini dapatlah kita sama-sama mengambil pengajaran, bahawasanya si mati yang berada di dalam kubur tidak memerlukan segala binaan tersebut kerana ia tidak mendatangkan apa-apa manfaat ataupun perlindungan bagi mereka. Ia hanyalah sebagai tanda, bahawasanya kubur itu merupakan kubur waris kita. Yang lebih ialah, alangkah baiknya sebagai pewaris yang masih hidup ini sentiasa banyakkan berdoa, sedekah dan sebagainya untuk simati supaya boleh membahagiakan kehidupan si mati di alam barzah sehingga ke alam akhirat nanti. Rujukan : 1) Kitab Jaami' at-Tirmidzi. 2) Tafsir Al-Quran. 3) Kitab majmuk imam an-Nawawi. 4) Kitab al-Baijuri, Al-'Allamah al-Syeikh Ibrahim al-Baijuri َ ث